                                                                                                                                     Anexa nr. 2 

Primaria Comunei Lețcani
Judeţul Iași
DESCRIEREA ŞI SEMNIFICAŢIILE ELEMENTELOR ÎNSUMATE STEMEI COMUNEI LEȚCANI, JUDEŢUL IAȘI
DESCRIEREA STEMEI:
Stema comunei Lețcani se compune, conform anexei nr. 1, dintr-un scut triunghiular, cu marginile rotunjite, tăiat.

În partea superioară, pe fond negru, se află o acvilă bicefală de aur, ieșind.
În partea inferioară, pe fond roșu, se află o stea de aur cu opt colțuri.

Scutul este timbrat cu o coroană murală de argint, cu un turn crenelat.

SEMNIFICAŢIILE ELEMENTELOR ÎNSUMATE:
Acvila bicefală amintește de faptul că satul Cucuteni din comuna Lețcani a fost așezarea primilor cantacuzini stabiliți în Moldova, frații Iordache și Toma Cantacuzino. Un urmaș alor, Matei Cantacuzino-Deleanul, a ctitorit biserica „Schimbarea la față” de la Cucuteni-Scoposeni, monument istoric.
Steaua cu opt colțuri, aflată în câmp roșu este stema familiei Balș, cea care a construit Biserica Rotundă de la Lețcani (c. 1790),  monument istoric, celebră în istoria arhitecturii românești extracarpatice.
Coroana murală, cu un turn crenelat, semnifică faptul că localitatea are rangul de comună.
Președinte de ședință,                                                Secretar general,
